חייך עכשיו
חייך עכשיו סרק שיער תתלבש יפה תצא החוצה; תגיד שלום תגיד תודה תשתה קפה יש אנשים מסכנים ממך; שנרקבים בחדרים סגורים שאוספים בדלים מהרצפה; ששוכבים עכשיו על איזה מזרון רקוב שלא רואים דבר; שגוססים לאט לאט שמופגזים מידי לילה ויום; שמחרבנים במכנסיים מרוב פחד; שלא יודעים לדבר שימותו בגיל עשרים; תשכב לנוח תתבשם טוב טוב; נשק את הקרובים שלך תן להם כתף; עשן משהו קטן תתרווח לך בניחותא; דמיין שאתה אלוהים תיזהר מזכוכיות; כי אלה ששואגים בלילה בלי קול; שנטרפה עליהם דעתם; שנרקבו להם כל השיניים שלעולם לא יראו אור; שמתהלכים בניינו כמו צל שאיבדו את כל מה שיקר להם; שהקירות בבית סדוקים שחודרים מים מכל עבר; נרות נשמה מהבהבים בחושך; כל כך הרבה מאלה ראיתי ספוגים בשתן מהשמיים; כבולים באזיקים בוהים בתקרה מדברים עם אלוהים; תולשים שיער בצער מתחננים לרופא אדיש; אוספים חרא מפחים מכווצים בלי אישונים; אונס השפלה בגידה מכאוב אפליה; הלם חיים סיוט חרפה סלידה כוויות חולי אימתני; בדלי חלומות המון סמים שיער קרוש; עצמות בלי סידן מוח מקולקל רגליים שבגדו אלוהים שבגד; לכן חייך עכשיו טפח לעצמך על השכם; כי ניצלת מכל זה ואתה לא חייב דבר; רק שתוק תשחק עם האשכים שלך ותלך לישון; 